Številka: 3314-4/2011/114

Datum: 6.1.2021

# Zadeva: Zapisnik 45. seje sveta za promocijo kmetijskih in živilskih proizvodov (dopisna seja)

Datum seje: 21. 12. 2020

Kraj sestanka: dopisna seja sveta za promocijo

Prisotni člani sveta: Ana Le Marechal, Danilo Potokar, Anka Lipušček Miklavič, Petra Skok, Nina Barbara Križnik, Anton Jagodic

Upravičeno odsotni: dva kandidata za člana sta v postopku imenovanja na Vladi RS, zato je glasovalo 6 članov

**Dnevni red seje:**

1. Sprejem sklepov glede vstopa sektorja sadja v promocijo za drugo triletno obdobje 2021 – 2023
2. Izdajanje odločb o plačilu prispevka v sektorju sadja

Dne 21. 12. 2020 so člani sveta za promocijo prejeli vabilo in gradiva za 45. – dopisno sejo sveta, v kateri sta bili dve točki, kot je navedeno spodaj, ter 6 predlogov sklepov, o katerih so glasovali člani sveta elektronsko v povratni pošti.

Obravnava predlogov po točkah:

AD1: Sprejem sklepov glede vstopa sektorja sadja v promocijo za drugo triletno obdobje 2021 – 2023

Člani so se v gradivu seznanili s predlogi sektorskega odbora za sadje glede nadaljevanja promocije in s predlogi, ki naj jih svet sprejme in jih predlaga v izvedbo Ministrstvu za kmetijstvo, gozdarstvo in prehrano in sicer:

* da želi sektor nadaljevati promocijo tudi v naslednjem 3-letnem obdobju (2021-2023),
* da vstopa v program promocije za omenjeno obdobje za shemo kakovosti izbrana kakovost,
* da je višina prispevka 20 EUR na ha intenzivnega sadovnjaka,
* da znaša višina prispevka na tono sadja za predelavo za vse sadne vrste 1,5 €/tono sadja za predelavo,
* da se promocija sheme izbrana kakovost prične, ko je 15 % površin od vseh površin intenzivnih sadovnjakov v Republiki Sloveniji vključenih v shemo.

Člani so soglasno sporočili, da potrjujejo predloge sklepov, kot so navedeni med sklepi spodaj.

AD2: Izdajanje odločb o plačilu prispevka v sektorju sadja

Svet se je v gradivu za to sejo seznanil in potrdil sklep v zvezi z izdajanjem odločb za sektor sadja, ki je bil v zapisniku 44. seje pomotoma izpuščen in sicer:

Svet za promocijo se je na 44. seji seznanil, da bo Agencija RS za kmetijske trge in razvoj podeželja, na predlog delovne skupine v sektorju sadja, ki se je sestala dne 4.12.2020, izdala v obdobju med 15.1. in 20.1.2021, ODLOČBE za plačilo obveznega prispevka PRIDELOVALCEM SADJA. Odločbe bodo izdane v času izvajanja drugega vala kampanje in sicer na podlagi ZPKŽP in sprejetih pravnih podlag.

Člani so soglasno sporočili, da potrjujejo predlog sklepa, kot je naveden med sklepi spodaj.

Dokazila o glasovanju pod točko 1 in 2 so v prilogi zapisnika.

**Sklepi:**

A: Svet za promocijo na predlog sektorskega odbora za sadje predlaga, da sektor sadja vstopi v program promocije za naslednje triletno obdobje od 2021 do 2023 za shemo kakovosti določeno v 70.a. členu (izbrana kakovost) Zakona o kmetijstvu.

B: Svet za promocijo na predlog sektorskega odbora za sadje predlaga višino prispevka za nosilca kmetijskega gospodarstva, ki znaša 20 €/ha intenzivnega sadovnjaka.

C: Svet za promocijo na predlog sektorskega odbora za sadje predlaga višino prispevka na tono sadja za predelavo, ki znaša za vse sadne vrste 1,5 €/tono sadja za predelavo.

D: Svet za promocijo na predlog sektorskega odbora za sadje predlaga, da se promocija sheme izbrana kakovost prične, ko je 15 % površin od vseh površin intenzivnih sadovnjakov v Republiki Sloveniji vključenih v shemo.

E: Svet za promocijo se je na 44. seji seznanil, da bo Agencija RS za kmetijske trge in razvoj podeželja, na predlog delovne skupine v sektorju sadja, ki se je sestala dne 4.12.2020, izdala v obdobju med 15.1. in 20.1.2021, ODLOČBE za plačilo obveznega prispevka PRIDELOVALCEM SADJA. Odločbe bodo izdane v času izvajanja drugega vala kampanje in sicer na podlagi ZPKŽP in sprejetih pravnih podlag.

Zapisala: Štefi Videčnik, sekretarka sveta

Podpisniki – člani sveta:

Anton Jagodic \_\_\_\_\_\_\_\_\_\_\_\_\_\_\_\_\_\_\_\_\_

Danilo Potokar\_\_\_\_\_\_\_\_\_\_\_\_\_\_\_\_\_\_\_\_\_

Nina Barbara Križnik\_\_\_\_\_\_\_\_\_\_\_\_\_\_\_\_\_

Anka Miklavič Lipušček\_\_\_\_\_\_\_\_\_\_\_\_\_\_\_

Petra Skok\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ana Le Marechal\_\_\_\_\_\_\_\_\_\_\_\_\_\_\_\_\_\_\_\_